|  |
| --- |
| http://www.lv.lv/wwwraksti/2002/168/B168/PIE2L222/312L222.GIF  **LATVIJAS REPUBLIKA**  **KĀRSAVAS NOVADA PAŠVALDĪBA**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Reģ.Nr.90000017398  Vienības iela 53, Kārsava, Kārsavas novads,LV-5717  tālr.65781390, fakss 65711030, e-pasts: dome@karsava.lv      **DOMES SĒDES PROTOKOLA IZRAKSTS**  Kārsavā  22.12.2016. **Nr.15**  Sēde atklāta plkst. 15.00  **27.&**  **Par saistošo noteikumu Nr. 16” Par pabalstiem autonomo funkciju un brīvprātīgo iniciatīvu izpildei Kārsavas novadā” apstiprināšanu**  Pamatojoties uz LR likuma „Par pašvaldībām” 43.panta 3.daļu, ņemot vērā 2016.gada 19. decembra Kārsavas novada pašvaldības apvienotās finanšu, attīstības un teritoriālo lietu , sociālo un veselības lietu, izglītības, kultūras, sporta un jaunatnes komitejas sēdes atzinumu, atklāti balsojot: **PAR 14** (Ināra Silicka, Pēteris Laganovskis, Juris Poikāns, Aivars Lipskis, Edgars Puksts, Tālis Mūrnieks, Inta Rancāne, Juris Vorkalis, Andris Ļubka, Vairis Poikāns, Andrejs Krišāns, Andris Šicāns, Ligita Maģiča, Modris Karpovs), **PRET - nav**, **ATTURAS - nav**, Kārsavas novada dome NOLEMJ:  **1.Apstiprināt saistošos noteikumus Nr.16 ” Par pabalstiem autonomo funkciju un brīvprātīgo iniciatīvu izpildei Kārsavas novadā”.**  **2.Nosūtīt saistošos noteikumus Nr.16 triju dienu laikā pēc parakstīšanas rakstveidā vai elektroniskā veidā LR Vides aizsardzības un reģionālās attīstības ministrijai apstiprināšanai.**  Sēdes vadītāja /paraksts/ I.Silicka  Protokoliste /paraksts/ M.Stepanova  **IZRAKSTS PAREIZS**  Kārsavas novada pašvaldības  Domes priekšsēdētāja Ināra Silicka  2016.gada 27.decembrī  DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |



**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

Ar Kārsavas novada domes

2016.gada 22.decembra sēdes

lēmumu Nr. 27 (prot.Nr.15 )

2016.gada 22. decembrī

**SAISTOŠIE NOTEIKUMI Nr. 16**

**Par pabalstiem autonomo funkciju un brīvprātīgo iniciatīvu izpildei Kārsavas novadā**

Izdoti saskaņā ar LR likuma „Par pašvaldībām” 43.panta 3.daļu

1. VISPĀRĪGIE JAUTĀJUMI
   1. Saistošie noteikumi (turpmāk – noteikumi) nosaka Kārsavas novada pašvaldības pabalstu veidus, pabalstu apmēru, personas, kurām ir tiesības saņemt šajos noteikumos minētos pabalstus, pabalstu piešķiršanas un izmaksas kārtību, kā arī lēmumu apstrīdēšanas un pārsūdzības kārtību.
   2. Pabalstus piešķir personām, kuras savu pamata dzīvesvietu ir deklarējušas Kārsavas novadā un ir sasniedzamas Kārsavas novada administratīvajā teritorijā.
   3. Šajos noteikumos noteiktie pabalsti ir Kārsavas novada pašvaldības brīvprātīga iniciatīva, ar mērķi atbalstīt sociāli mazaizsargātās iedzīvotāju grupas.
   4. Noteikumos noteiktie pabalsti izmaksājami, ja ir apmierināts pamatots pašvaldības iedzīvotāju pieprasījums pēc sociālās palīdzības pabalstiem pamatvajadzību nodrošināšanai, izvērtējot personas/ģimenes ienākumus, ja uz attiecīgo lēmuma pieņemšanas brīdi pietiek finanšu šo sociālo pabalstu izmaksai.
   5. Par vientuļu pensionāru Kārsavas novadā tiek uzskatīta pensijas vecuma persona, kurai nav bērnu.
   6. Par pensionāru tiek uzskatīta persona, kura sasniegusi vecumu, kas dod tiesības saņemt valsts vecuma pensiju (izņemot priekšlaicīgu vecuma pensiju).

II. PABALSTU VEIDI

* 1. Saistošie noteikumi nosaka sekojošus pabalstu veidus, to apmēru un piešķiršanas nosacījumus:

**7.1. Bērna dzimšanas pabalsts**

**7.2. Apbedīšanas pabalsts**

**7.3. Pabalsts Otrā pasaules kara dalībniekiem**

**7.4. Pabalsts politiski represētām personām**

**7.5. Pabalsts Afganistānas kara dalībniekiem**

**7.6. Pabalsts Černobiļas avārijas seku likvidācijas dalībniekiem**

**7.7. Pabalsts personām, kuras atbrīvotas no ieslodzījuma vietām**

**7.8. Pabalsts hemodialīzes slimniekiem**

**7.9. Pabalsts Ziemassvētkos (dāvanas)**

**7.10. Pabalsts Ziemassvētkos**

**7.11.Pabalsts bērniem ar invaliditāti un ar celiakiju slimojošiem bērniem**

**7.12. Pabalsts apkurei vai kurināmā iegādes izdevumu apmaksai vientuļiem pensionāriem un personām ar invaliditāti kopš bērnības**

**7.13. Pabalsts nozīmīgā dzīves jubilejā**

**7.14. Pabalsts dokumentu noformēšanai**

III. PABALSTU SAŅEMŠANAS KĀRTĪBA

**8. Bērna dzimšanas pabalsts**

8.1. Bērna dzimšanas pabalstu piešķir jaundzimušā bērna aprūpei, neizvērtējot ģimenes materiālo stāvokli, par vienu jaundzimušo bērnu – 150 *euro* apmērā un par diviem jaundzimušajiem bērniem (dvīņiem) - 400 *euro* apmērā. Pabalstu piešķir vienam no jaundzimušā bērna (-u) vecākiem, ja viena no vecāka deklarētā dzīvesvieta ir reģistrēta līdz bērna (-u) piedzimšanai Kārsavas novada pašvaldības administratīvajā teritorijā un vecāki jaundzimušo bērnu (-us) ir deklarējuši Kārsavas novada pašvaldības administratīvajā teritorijā;

8.2. Tiesības saņemt pabalstu saglabājas sešus mēnešus no bērna (-u) piedzimšanas dienas.

8.3. Lai saņemtu pabalstu, vienam no bērna (-u) vecākiem, uzrādot personu apliecinošu dokumentu, jāiesniedz iesniegums.

8.4. Pabalstu nepiešķir:

8.4.1. ja bērns (-i) pēc piedzimšanas nodzīvojis (-uši) mazāk kā septiņas diennaktis;

8.4.2.ja bērna (-u) vecāki normatīvajos aktos noteiktajā kārtībā atteikušies no bērna (-u) kopšanas un audzināšanas.”

8.5. Bērna dzimšanas pabalstu izmaksā pabalsta pieprasītājam skaidrā naudā vai pārskaitot uz norēķinu kontu.

**9. Apbedīšanas pabalsts**

9.1.Apbedīšanas pabalstu piešķir Kārsavas novada administratīvajā teritorijā deklarētas personas nāves gadījumā, ja personai nav tiesību uz citu apbedīšanas pabalstu vai pabalstu no Valsts Sociālās apdrošināšanas aģentūras, vai tas ir mazāks par Kārsavas novada pašvaldības noteikto pabalsta apmēru un saskaņā ar Civillikumu nav likumīgu apgādnieku.

9.2. Apbedīšanas pabalsta apmērs Kārsavas novada pašvaldībā noteikts atbilstoši minimālajiem apbedīšanas izdevumiem līdz 285 *euro*.

9.3. Apbedīšanas pabalsta apmēru samazina par Valsts sociālās apdrošināšanas aģentūras izmaksātā apbedīšanas pabalsta apmēru.

9.4. Apbedīšanas pabalsta piešķiršanas pamats ir:

9.4.1. iesniegums;

9.4.2. miršanas apliecības kopija (uzrādot oriģinālu);

9.4.3. izziņa no Valsts sociālās apdrošināšanas aģentūras par apbedīšanas pabalsta apmēru vai atteikumu piešķirt pabalstu.

9.5. Gadījumā, ja mirusi persona, kuras dzīvesvieta ir deklarēta pašvaldības administratīvajā teritorijā un kurai nav apgādnieku vai personas, kas uzņemtos apbedīšanu, Kārsavas novada pašvaldība slēdz līgumu ar fizisku (juridisku) personu par šī pakalpojuma organizēšanu un sedz ar apbedīšanu saistītos izdevumus.

9.6. Apbedīšanas pabalstu izmaksā pabalsta pieprasītājam skaidrā naudā vai ar pārskaitījumu kredītiestādē vai pārskaita pakalpojuma sniedzēja kontā saskaņā ar preču pavadzīmi-rēķinu. Pabalsta pieprasītājs iesniegumā norāda vēlamo pabalsta izmaksas kārtību.

9.7. Izdevumus apliecinoši dokumenti Sociālajā dienestā iesniedzami ne vēlāk kā trīs mēnešu laikā no izdevumu rašanās brīža. Ja dokumentu iesniegšanas termiņš nokavēts attaisnojošu iemeslu dēļ, Sociālais dienests izvērtē personas tiesības saņemt pabalstu.

**10. Pabalsts Otrā pasaules kara dalībniekiem**

10.1. Pabalsts tiek piešķirts Otrā pasaules kara dalībniekiem pēc Sociālā dienesta sastādīta saraksta (maija mēnesī) – 50 *euro* apmērā.

10.2. Pabalstu Otrā pasaules kara dalībniekiem izmaksā skaidrā naudā.

**11. Pabalsts politiski represētām personām**

11.1. Pabalsts tiek piešķirts Kārsavas pašvaldības administratīvajā teritorijā pastāvīgi dzīvojošām personām, kurām ir piešķirts politiski represētās personas statuss.

11.2. Pabalstu piešķir 2 reizes gadā (marta un novembra mēnesī) pa 25 *euro* pēc Sociālā dienesta sastādīta saraksta.

11.3. Pabalstu politiski represētām personām izmaksā skaidrā naudā.

**12. Pabalsts Afganistānas kara dalībniekiem**

12.1. Pabalsts tiek piešķirts Afganistānas kara dalībniekiem pēc Sociālā dienesta sastādīta saraksta (februāra mēnesī) – 50 *euro* apmērā.

12.2. Pabalstu Afganistānas kara dalībniekiem izmaksā skaidrā naudā.

**13. Pabalsts Černobiļas AES avārijas seku likvidēšanas dalībniekiem**

13.1. Pabalsts tiek piešķirts Černobiļas AES avārijas seku likvidēšanas dalībniekiem pēc Sociālā dienesta sastādīta saraksta (decembra mēnesī) – 50 *euro* apmērā.

13.2. Pabalstu Černobiļas AES avārijas seku likvidēšanas dalībniekiem izmaksā skaidrā naudā.

**14. Pabalsts personām, kuras atbrīvotas no ieslodzījuma vietām**

14.1. Personai, kura atbrīvota no brīvības atņemšanas vietas pēc soda izciešanas, piešķir vienreizēju pabalstu 40 *euro* apmērā, ja personas iesniegums saņemts ne vēlāk kā viena mēneša laikā pēc atbrīvošanās no ieslodzījuma vietas, ko apliecina Sociālajā dienestā iesniegta izziņa.

14.2. Pabalstu personai, kura atbrīvojusies no ieslodzījuma vietas izmaksā skaidrā naudā vai pārskaitot uz pabalsta pieprasītāja norēķinu kontu.

**15. Pabalsts hemodialīzes slimniekiem**

15.1. Pabalsts 100 *euro* apmērā tiek piešķirts hemodialīzes slimniekiem, pievienojot pie iesnieguma izrakstu no stacionārās/ambulatorās slimnieka kartes.

15.2. Pabalstu hemodialīzes slimniekiem izmaksā skaidrā naudā vai pārskaitot uz pabalsta pieprasītāja norēķinu kontu.

**16. Pabalsts Ziemassvētkos (dāvanas)**

16.1. Pabalstu Ziemassvētkos (dāvanu veidā) decembra mēnesī piešķir:

16.1.1. vientuļiem pensionāriem un personām ar invaliditāti kopš bērnības - līdz 5 *euro* vērtībā katrai personai, pamatojoties uz Sociālā dienesta sastādītu sarakstu;

16.1.2. ārpusģimenes aprūpē esošiem bērniem, kuri ar Kārsavas novada bāriņtiesas lēmumu ir ievietoti audžuģimenēs un apmeklē ārpus Kārsavas novada pašvaldības teritorijas izglītības iestādes – līdz 6 *euro* vērtībā katram bērnam, pamatojoties uz Kārsavas novada bāriņtiesas sastādītu sarakstu.

**17. Pabalsts Ziemassvētkos**

17.1. Pabalstu Ziemassvētkos decembra mēnesī piešķir:

17.1.1. daudzbērnu ģimenēm, kuru bērni ir vecāku apgādībā - 30 *euro* apmērā par katru bērnu, uz pabalsta pieprasītāja iesnieguma pamata, iesniedzot Sociālajā dienestā izziņu no mācību iestādes par bērnu no 18 līdz 24 gadu vecumam, kurš mācās;

17.1.2. vientuļiem pensionāriem un personām ar invaliditāti kopš bērnības – 30 *euro* apmērā uz vienu mājsaimniecību, pēc Sociālā dienesta sastādīta saraksta;

17.1.1 pabalstu Ziemassvētkos piešķir, pamatojoties tikai uz vienu no 17.1.1. vai 17.1.2. apakšapakšpunktu;

17.2. Pabalstu Ziemassvētkos daudzbērnu ģimenēm izmaksā skaidrā naudā vai pārskaitot uz pabalsta pieprasītāja norēķinu kontu.

17.3. Pabalstu Ziemassvētkos vientuļiem pensionāriem un personām ar invaliditāti kopš bērnības izmaksā skaidrā naudā.

**18. Pabalsts ģimenēm, kurās ir bērni ar invaliditāti un ar celiakiju slimojošie bērni**

18.1. Pabalstu piešķir ģimenēm, kurās ir bērni ar invaliditāti līdz 18 gadu vecumam un/vai bērni ar celiakiju (glutēna nepanesamību) līdz 24 gadu vecumam, ja tie iegūst vispārējo, profesionālo vai augstāko izglītību un ir vecāku apgādībā – 50 *euro* apmērā katram bērnam.

18.2. Pabalstu piešķir uz iesnieguma pamata, uzrādot dokumentu, kas apliecina, ka bērnam ir piešķirta invaliditāte un/vai ir noteikta celiakija/glutēna nepanesamība. Pabalsta pieprasītājam Sociālajā dienestā ir jāiesniedz izziņa no mācību iestādes par pilngadīgo bērnu līdz 24 gadu vecumam, kurš mācās.

18.3. Pabalstu piešķir pabalsta pieprasītājam skaidrā naudā vai pārskaitot uz norēķinu kontu.

**19. Pabalsts apkurei vai kurināmā iegādes izdevumu apmaksai vientuļiem pensionāriem un personām ar invaliditāti kopš bērnības**

19.1. Pabalstu apkurei vai kurināmā iegādes izdevumu apmaksai vienu reizi kalendārajā gadā uz vienu mājsaimniecību piešķir:

19.1.1. vientuļam pensionāram un pilngadīgai personai ar invaliditāti kopš bērnības pēc Sociālā dienesta sastādīta saraksta (marta mēnesī) – 90 *euro* apmērā;

19.1.2. pabalstu apkurei vai kurināmā iegādei nepiešķir, ja persona ir saņēmusi dzīvokļa pabalstu kā trūcīga vai maznodrošināta persona/ģimene.

19.2. Pabalstu vientuļiem pensionāriem un pilngadīgām personām ar invaliditāti kopš bērnības izmaksā skaidrā naudā.

**20. Pabalsts nozīmīgā dzīves jubilejā**

20.1. Personām 80., 85., 90., 95., gadu jubilejā pabalstu piešķir 20 *euro* apmērā, personām 100. un vairāk gadu jubilejā pabalstu piešķir 100 *euro* apmērā.

20.2. Pabalstu nozīmīgā dzīves jubilejā piešķir, pamatojoties uz pašvaldības dzīvesvietas deklarēšanas speciālista sniegtajām ziņām par personas nozīmīgo jubileju.

20.3. Pabalstu piešķir mēnesī, kad persona sasniegusi 20.1. apakšpunktā noteikto vecumu.

20.4. Pabalstu nozīmīgā dzīves jubilejā personai izsniedz skaidrā naudā, nogādājot to pabalsta saņēmēja dzīvesvietā.

**21. Pabalsts dokumentu noformēšanai**

21.1. Pabalsts dokumentu noformēšanai līdz 50 *euro* apmērā tiek piešķirts personai, kurai ir piešķirts trūcīgas personas/ģimenes statuss, kura nespēj segt izdevumus par viena no personas apliecinoša dokumenta (pases vai identifikācijas kartes), kurš norādīts lēmumā par pabalsta piešķiršanu, arhīva izziņas vai citu dokumentu noformēšanu, ja tas nepieciešams sociālās situācijas risināšanai.

21.2. Pabalstu piešķir, ja persona pie iesnieguma ir pievienojusi dokumentu, kas apliecina nepieciešamos izdevumus par dokumentu noformēšanu. Ja pabalsts paredzēts personas apliecinoša dokumenta noformēšanas izdevumu segšanai, tas tiek izmaksāts pēc „Izziņas par dokumentu iesniegšanu personu apliecinoša dokumenta izsniegšanu” iesniegšanas Sociālajā dienestā.

21.3. Pabalstu dokumentu noformēšanai izmaksā pabalsta pieprasītājam vai pārskaita pakalpojuma sniedzēja bankas kontā.

IV. PABALSTU IZMAKSAS KĀRTĪBA

22. Sociālais dienests, pamatojoties uz prasītāja iesniegumu un klāt pievienotajiem dokumentiem, pieņem lēmumu vai atteikumu par sociālās palīdzības pabalstu piešķiršanu.

V. LĒMUMU PĀRSŪDZĒŠANAS KĀRTĪBA UN NOTEIKUMU IZPILDES KONTROLE

23. Sociālais dienests pēc lēmuma pieņemšanas informē personu par pieņemto lēmumu.

24. Atteikumu piešķirt pabalstu pabalsta pieprasītājam paziņo rakstiski, norādot atteikuma pamatojumu, kā arī lēmuma apstrīdēšanas un pārsūdzēšanas kārtību.

25. Sociālā dienesta pieņemto lēmumu (administratīvo aktu) var apstrīdēt Kārsavas novada domē, Vienības ielā 53, Kārsava, Kārsavas novads, LV -5717.

26. Kārsavas novada domes pieņemto lēmumu (izdoto administratīvo aktu) var pārsūdzēt Administratīvās rajona tiesas Rēzeknes tiesu namā likumā noteiktajā kārtībā.

VI. NOSLĒGUMA JAUTĀJUMI

27. Saistošie noteikumi publicējami un tie stājas spēkā likuma „Par pašvaldībām” 45.pantā noteiktajā kārtībā.

28. Ar šo noteikumu stāšanās brīdi spēku zaudē 2015. gada 29. oktobra saistošie noteikumi Nr.14 „Par pabalstiem autonomo funkciju un brīvprātīgo iniciatīvu izpildei Kārsavas novadā”.

Novada **domes priekšsēdētāja I. Silicka**

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

|  |
| --- |
|  |



**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

PIELIKUMS

Kārsavas novada Domes

lēmumam (prot.Nr.15 27.§)

**Saistošo noteikumu Nr.16**

**„Par pabalstiem autonomo funkciju un brīvprātīgo iniciatīvu izpildei Kārsavas novadā”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Likuma „Par pašvaldībām” 12.pants nosaka, ka pašvaldība attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu.  Ņemot vērā Ministru kabineta 2009.gada 3. februāra noteikumu Nr.108 „Normatīvo aktu projektu sagatavošanas noteikumi” 140. pantā noteiktās prasības, ir sagatavots jaunu saistošo noteikumu „Par pabalstiem autonomo funkciju un brīvprātīgo iniciatīvu izpildei Kārsavas novadā” projekts (turpmāk – Projekts).  Projekts izstrādāts ar mērķi atbalstīt vairākas sociāli mazaizsargātās iedzīvotāju grupas, paredzot palielināt spēkā esošajos saistošajos noteikumos Nr.14 „Par pabalstiem autonomo funkciju un brīvprātīgo iniciatīvu izpildei Kārsavas novadā” (turpmāk –Noteikumi) noteiktos pabalstus, precizējot pabalstu saņēmēju mērķgrupas un pabalstu saņemšanas kārtību. |
| 2. Īss projekta satura izklāsts | Projektā, salīdzinājumā ar spēkā esošo Noteikumu redakciju, ir papildinātas pabalstu saņēmēju mērķgrupas un palielināti Noteikumos noteiktie pašvaldības brīvprātīgās iniciatīvas pabalsti:   1. Bērna dzimšanas pabalsts - nosakot pabalstu par vairāku bērnu – dvīņu dzimšanu – 400 EUR. 2. Apbedīšanas pabalsts no 250 EUR uz 285 EUR 3. Pabalsts Otrā pasaules kara dalībniekiem no 30 EUR uz 50 EUR 4. Pabalsts politiski represētām personām no 30 EUR uz 50 EUR 5. Pabalsts Afganistānas kara dalībniekiem no 30 EUR uz 50 EUR 6. Pabalsts Černobiļas avārijas seku likvidācijas dalībniekiem no 30 EUR uz 50 EUR 7. Pabalsts personām, kuras atbrīvotas no ieslodzījuma vietām no 36 EUR uz 40 EUR 8. Pabalsts Ziemassvētkos (dāvanas) - vientuļiem pensionāriem un personām ar invaliditāti kopš bērnības - līdz 5 *euro* vērtībā; ārpusģimenes aprūpē esošam bērnam, kurš ar Kārsavas novada bāriņtiesas lēmumu ir ievietots audžuģimenē un apmeklē ārpus Kārsavas novada pašvaldības teritorijas izglītības iestādes – līdz 6 *euro* vērtībā 9. Pabalstu ģimenēm, kurās ir bērni ar invaliditāti līdz 18 gadu vecumam un/vai bērni ar celiakiju (glutēna nepanesamību) līdz 24 gadu vecumam, ja tie iegūst vispārējo, profesionālo vai augstāko izglītību un ir vecāku apgādībā - no 30 EUR uz 50 EUR – katram bērnam 10. Pabalsts apkurei vai kurināmā iegādei:  * vientuļiem pensionāriem un pilngadīgām personām ar invaliditāti kopš bērnības no 45 EUR uz 90 EUR;  1. Pabalsts nozīmīgā dzīves jubilejā paredzēts piešķirt 100 un vairāk gadu jubilejā - 100 EUR apmērā |
| 3. Informācija par plānoto projekta ietekmi uz pašvaldības budžetu | Plānotie budžeta līdzekļi brīvprātīgo iniciatīvu izpildei 2017. gadā sastāda 54892 EUR, kas ir par 9411 EUR vairāk nekā  plānotie budžeta līdzekļi (45481 EUR) 2016.gadā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu piemērošanā var vērsties Kārsavas novada pašvaldības Sociālajā dienestā. Lēmumu apstrīdēšanas un pārsūdzēšana noteikta atbilstoši Administratīvā procesa likumā noteiktajai kārtībai. |

Novada **domes priekšsēdētāja I. Silicka**

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU